Tiklas

Tiklas on entinen suomalainen vaatevalmistaja ja nykyisin M.A.S.I Companyn aputoiminimi ja miesten paitojen tuotemerkki.Tiklas , M.A.S.I Company. Viitattu 31.5.2014. Tiklaksen tehtaat työllistivät suurimmillaan noin 2 000 henkeä.

Historia
Tiklas perustettiin Lassila & Tikanojan vaatetehtaana tukkukaupan rinnalle vuonna 1923, mutta yhtiöitiin Tiklas Oy:ksi vasta 1945. Tehdas perustettiin tuottamaan valmisvaatteita, joiden suosio oli kasvamassa räätälinvaatteiden ja itse ommeltujen sijasta. Ensimmäisiä tuotteita olivat miesten puvut, paidat ja alusvaatteet. Vuodesta 1938 vuoteen 1960 Tiklas valmisti sosiaaliministeriölle äitiyspakkausten tekstiilituotteet, mistä muodostui parhaimmillaan 20 prosenttia yrityksen myynnistä. Vuonna 1964 aloitettiin naistenvaatteiden valmistus ja myöhemmin otettiin ohjelmaan myös lasten ulkoiluvaatteet.

Tiklas oli 1980-luvulle saakka Suomen suurimpia vaateyrityksiä, jolla oli tuotantoa lähes 20 paikkakunnalla Suomessa, erityisesti Etelä-Pohjanmaan kunnissa. Vuonna 1971 Tiklas työllisti 1 446 suomalaista. Hallinto oli vuodesta 1965 alkaen Helsingissä. Tiklas aloitti vientimarkkinoinnin 1960-luvun alussa ja oli pitkään Suomen suurin vaateviejä. 1960-luvulta alkaen yli puolet Tiklaksen tuotannosta meni vientiin, ja vuonna 1980 viennin osuus oli 65 prosenttia liikevaihdosta. Lassila & Tikanojalle myönnettiin tasavallan presidentin vientipalkinto 1969.Historia. 1923–1980: Tukkukaupasta vaatetusteollisuuteen . Lassila & Tikanoja. Viitattu 31.5.2014. 1980-luvun alkuvuosina suurimman asiakkaan, brittiläisen Marks & Spencerin tilaukset työllistivät kaksi Tiklaksen tehdasta, kunnes tilaukset siirrettiin Kaukoitään 1985.Koskivirta 2005 s. 222. Tiklaksen osuus koko Lassila & Tikanoja -yhtymän liikevaihdosta vuonna 1983 oli 36 prosenttia.Koskivirta 2005, s. 219.

Tiklaksen käyttämiä vaatesuunnittelijoita olivat muiden muassa Ritva Falla, Mariaana von Knorring, Reino Koski, Matti Seppänen ja Sirkka Vesa-Kantele.Muotitaiteilija Ritva Falla palkittiin, Turun Sanomat 14.11.2003. Viitattu 4.6.2014.

Vuonna 1991 Lassila & Tikanoja myi tappioiden takia Tiklaksen osake-enemmistön Teks-Investille. Tästä muodostui 680 työntekijän Avardo Oy, josta Lassila & Tikanoja omisti kolmanneksen ja johon kuului myös muun muassa kuopiolainen Piretta-P.T.A. Tiklas-ryhmään kuuluneet yhtiöt Tiklas, Puku-Tiklas ja Ulkoilu-Tiklas haettiin konkurssiin vuonna 1995. Viimeisinä olivat silloin toiminnassa Vaasan ja Kauhajoen tehtaat. Yrityksillä oli silloin 330 työntekijää, joista 75 oli ollut pitkään lomautettuna.Tiklas-yritykset haettu konkurssiin , Kauppalehti 15.6.1995, sivu 5. Viitattu 31.5.2014.

Tiklaksen tehtaita
Vaasan puku- ja paitatehdas ja Topman-kenkätehdasTerva, tekniikka ja terveys. Vaasalainen yrittäjyys ennen, nyt ja tulevaisuudessa., Vaasan yliopisto 2006, s. 17. Viitattu 31.5.2014., 464 työntekijää v. 1971Koskivirta 2005, s. 187.
Seinäjoen paitatehdas 1952–1970, nykyinen kansalaisopisto VapaudentielläHakutulos: Tiklas, Porstuakirjastot. Viitattu 31.5.2014., 459 työntekijää v. 1971
Kurikan tehtaat 1966–1991, 119 työntekijää v. 1971
Vimpelin paita- ja takkitehdas, 1966–1987, suurimmillaan noin 150 työpaikkaaSeppo Katajan historiakatsaus asukasyhdistyksen 10-vuotisjuhlassa 7.11.2009 , Lakeaharjun asukasyhdistys. Viitattu 31.5.2014., 110 työntekijää v. 1971
Kauhajoen tehdas 1967–1995Ihmisten asialla neljä vuosikymmentä, Kauhajoen Kunnallislehti 27.10.2010. Viitattu 31.5.2014., 120 työntekijää v. 1971
Vähänkyrön tehdas 1969–1986Koskivirta 2005 s. 223.Kotiseudun historia kertoo myös itsestä, Pohjalainen 19.6.2013.  Viitattu 31.5.2014., 79 työntekijää v. 1971
Kuortaneen tehdas 1969–1987Tiklas poistaa neljä tehdasta, Ilkka no. 279, vuosi 1987 (ei päiväystä). Viitattu 31.5.2014.
Laihian tehdas 1975–1987
Irlannin tehdas Thurles, Co Tipperary 1977–
Perhon tehdas 1985–1985

Lähteet

Viitteet

Luokka:Entiset suomalaiset teollisuusyritykset
Luokka:Vaatemerkit
Luokka:Entiset suomalaiset vaatetusalan yritykset